
+ După vizita pe care ne-a făcut-o luna trecută, impresionat de cele văzute, PS 
Macarie, episcopul românilor din Nordul Europei a crezut de cuviinţă să dăruias- 
că părinţilor noştri cea mai înaltă distincţie a episcopiei sale pentru clerici: Cru- 
cea Nordului (foto), însoţită de gramată, pentru „activitate excepţională în pro- 
movarea valorilor creştine şi în slujirea pastoral — misionară”. Cele două cruci de 
argint au fost primite, în numele amândurora, de părintele Ștefan, 
prezent duminica trecută la Liturghia arhierească din satul natal al 
ierarhului, Spermezeu, jud. Bistriţa. 


+ Dacă săptămâna trecută, maicile de la Schitul Bujoara, locul de 
naştere al Părintelui Arsenie, l-au cinstit pe ocrotitorul lor, Sf. loan 
Iacov Hozevitul, strana surorilor fiind invitată să dea răspunsurile la 
slujbe, în ziua hramului mănăstirii Băița (foto), Sf. Nifon al Con- 
stantinopolului, a fost rândul fraţilor să cânte, prin o parte din gru- 
pul „Sf. loan Damaschin”, condus de pr. Gabriel Streulea. Ambele 
hramuri au adunat soboare numeroase de preoţi, dar şi mulţi iubitori 
ai acestor sfinţi, doritori să-și încarce bateriile duhovniceşti în locuri 
pline de har şi rugăciune. 


* Sinodul Mitropoliei Olteniei, întrunit săptămâna trecută la Mănăstirea Lainici, a dis- 
cutat propunerile de canonizare a Cuvioşilor Visarion Toia (fost stareţ la Lainici), 
părintele mărturisitor Gherasim Iscu şi cuviosul Ioan de la Horezu (duhovnicul 
familiei Brâncoveanu). (sursa: basilica.ro) 


+ Părintele Alexandru Baltaga a fost singurul cleric din Sfatul Ţării când s-a votat uni- 
rea Basarabiei cu România. Când Uniunea Sovietică a ocupat Basarabia, a fost depor- 
tat într-un lagăr din Kazan, azi capitala Tatarstanului. Clericul recunoscuse în faţa 
anchetatorilor că nu agrea revoluţia bolşevică şi nici faptul că, înainte de Unire, româ- 
nii nu-şi puteau folosi limba maternă în cult. Sinodul Mitropoliei Basarabiei a anunţat 
de curând că Preotul Mărturisitor Alexandru Baltaga a fost propus pentru 
canonizare în 2025. (sursa: basilica.ro) 


+ Obştea mănăstirii „Sfântul Antonie cel Mare” (Florence, Arizona, SUA), a dat startul 
unei campanii de strângere de fonduri în vederea editării a cinci volume despre 
viaţa şi învăţăturile Părintelui Efrem Filotheitul. Cuviosul Efrem din Arizona 
(n. 1927) este unul dintre cei mai renumiţi părinţi ortodocşi contemporani, ucenic al 
lui Gheron Iosif Isihastul, lângă care s-a nevoit timp de 12 ani; ctitor a 17 mănăstiri 
ortodoxe în America de Nord. A trecut la Domnul pe 7 decembrie 2019, la vârsta de 92 


de ani. (sursa: doxologia.ro) 


MIRESELE 
LUI HRISTOS 


Despre dragostea care a biruit lumea 


Irina Ordînskaia 
Miresele lui Hristos 


Romanul "Miresele lui Hristos” este inspirat din fapte reale, fiind dedicat monahilor şi 
monahiilor care au pătimit în anii de prigoană comunistă. 


În mijlocul unei lumi atee, aceştia au avut de înfruntat nevoinţe grele, răbdând asuprirea 
autorităţilor, deportări, lagăre, frig, foame, boli şi sărăcie lucie. Pășind pe drumul crucii, 
trecând uneori prin suferinţe cumplite, ei găseau puterea de a se ruga şi a-L slăvi pe 
Dumnezeu, păstrându-şi credinţa. 

3 pomnuLui 


Dragostea sa pentru Maica Domnu- 
lui era mai presus de orice descriere. 
Nu am văzut până astăzi un om 
care să o iubească atât de mult 
pe Maica Domnului, după Dum- 
nezeu, precum Starețul Iosif. 


Ochii săi vărsau lacrimi la simpla 
auzire a numelui ei sau şi numai 
atunci când vedea icoana ei sau cân- 
ta vreo cântare închinată ei. 


Odată nu putea să doarmă şi mi-a 


Maxima 


Foaie ortodoxă pentru sufleţ 


mărturisit şi din ce pricină: Numai 
cât mi-am adus aminte de Maica 
Domnului şi nu am mai putut 
adormi. Această dragoste arzătoare 
a sa se vede din următoarele cuvinte 
scrise în epistolele sale: 


Eu nu pot să sărut doar o singură 
dată icoana Maicii Domnului şi să 
plec, căci atunci când mă apropii de 
icoană, ca un magnet mă atrage 
către ea. Și trebuie să fiu singur, 
fiindcă doresc să o sărut ore 


13 august 2022 


cât de multo 


Gheron losif pe 
MAICA 


întregi. Și ca o suflare de viaţă 
vine în sufletul meu, umplându-mă 
de Har şi nedându-mi voie să mă 
depărtez. Dragoste, iubire dumne- 
zeiască, foc arzător care, de îndată 
ce intri în biserică, te întâmpină, 
atunci când este o icoană făcătoare 
de minuni, şi te cuprinde o suflare 
cu bună mireasmă, încât rămâi ore 
întregi răpit în extaz, ieşit din sine, 
în Raiul cel bine mirositor. Atât de 
mult Har dăruieşte Maica Domnu- 
lui celor care îşi păstrează trupul 


MaxiMina 
a ajuns copăcel la 2 ani! 


săptămână de săptămână. Până când va rândui tot Dumnezeu. 


Încă potienindu-ne de cele mai multe ori, neştiind mai deloc să vorbim, am ajuns să 
intrăm în al treilea an de existenţă. Dragostea şi îngăduinţa dumneavoastră acoperă 
cuvântul greu din Evanghelie, care ni se potriveşte atât de bine: „Iată trei ani 
sunt de când vin şi caut rod în smochinul acesta şi nu găsesc. Taie-l; de 
ce să ocupe locul în zadar?” Iar mila lui Dumnezeu şi ajutorul minunat al celor 
doi sfinţi dragi: Sf. Maxim şi Sf. Mina, sunt cele care ne fac să mergem mai departe, 

curat. 


Toţi Sfinţii au adus multe laude Ma- 
icii Domnului, dar eu nu am găsit o 
laudă mai frumoasă şi mai dulce cu 
care să o chem în fiecare clipă decât 
aceasta: «Maica mea! Dulcea mea 
Măicuţă!» De îndată ce noi o stri- 
găm, ea aleargă imediat spre aju- 
tor. Nu apuci să spui: «Preasfântă 
Născătoare de Dumnezeu, ajută- 
mă!», că îndată, ca un fulger, stră- 


bate mintea şi umple inima de lumi- 
nare. Şi atrage mintea spre rugă- 
ciune, iar inima spre dragoste. De 
multe ori petreci întreaga noapte în 
tânguiri şi strigându-o în rugăciu- 
ne, îi aduci laude ei şi mai ales Celui 
pe Care Îl ţine în braţe. 


O ruga de mult timp ca să îl ia, pen- 
tru a se odihni. Adeseori ţinea în 
braţe icoana ei şi cu lacrimi fierbinţi 
o ruga: Când vei veni la mine? Când 


vei lua sufletul meu? 


Iar Maica Domnului, pentru a arăta 
câtă dragoste şi evlavie avea Starețul 
faţă de ea, a luat sufletul cuvios al 
Stareţului chiar în ziua Adormirii ei. 


Arhimandritul 


Efrem Filotheitul 


Maica 
Domnului lisus 


Maica Domnului Iisus: 


Traian Dorz 


crin al Cerului de Sus, 


rai al sfintei bucurii, 


- binecuvântată fii. 


Maica Domnului Hristos: 


dar al gândului duios, 


Maica Domnului Hristos: 


rodul duhului frumos, 


floarea zărilor cereşti 


- binecuvântată eşti. 


Maica Marii Indurări: 


mila inimii-omeneşti, 


- binecuvântată eşti. 


Maica Domnului lisus: 


rugătoarea noastră Sus, 


chip al Sfintei Ascultări, 


taina sfintei profeţii 


- binecuvântată fii. 


te cinstim supuşii fii 


- binecuvântată fii! 

„Te voi lăuda, că sunt 


o făptură aşa de minunată.” 


Ps. 138, 14 


Tainele 


CELULEI 


Celulele au fost descoperite pe la 
jumătatea sec. al XVIII-lea, când 
omul de ştiinţă Robert Hooke a 
construit primul microscop rudi- 
mentar. El a studiat scoarţa unui 
copac şi a văzut că are în compo- 
nenţă nişte compartimente mici, pe 
care le-a numit celule, de la cuvân- 
tul latinesc „cella”, care înseamnă 
încăpere. 


Însă după această descoperire, timp 
de câteva sute de ani, celulele au 
rămas o mare taină pentru oamenii 
de ştiinţă, ca nişte cutii negre 
despre care nu se știa ce con- 
ţin. Acum însă cunoaştem o mulţi- 
me de lucruri despre ce se petrece 
în interiorul celulelor şi cum arată, 
iar cuvântul potrivit pentru aceasta 
este „complicat”. Dar în acelaşi 
timp este şi extrem de interesant. 


Cercetările din ultimul secol s-au 
axat mai întâi pe organismele cu 
forme simple de organizare, acestea 
fiind bacteriile. Insă „simple” nu 
este corect spus, pentru că, de 
exemplu, o bacterie precum „e 
coli”, care ajută la digerarea ali- 
mentelor din stomac, este mai 
complexă ca organizare decât 
întregul oraş-metropolă To- 
kyo! Iar bacteriile sunt dintre cele 
mai simple organisme, căci nu au 
nucleu, nici mitocondrii (uzinele 
energetice ale celulei), precum celu- 
lele care compun celelalte vieţuitoa- 
re. 


Aşadar, studiind bacteriile, cercetă- 
torii au încercat să înţeleagă întâi 
lucruri elementare: cum este posi- 
bilă duplicarea ADN-ului, cum este 
copiat ARN-ul mesager din ADN 
sau cum sunt produse proteinele. 


De la bacterii, studiile s-au fixat pe 
organisme formate dintr-o singură 


celulă, dar care are şi nucleu, şi 
compartimente specializate, ca niş- 
te adevărate fabrici. Un organism 
de acest fel este drojdia, care ajută 
la dospirea pâinii şi la fermentarea 
băuturilor alcoolice. Aşadar, studie- 
rea nucleului a dus la descoperirea 
ADN-ului din el, un sistem tridi- 
mensional diferit, în funcţie de ti- 
pul celulei (creier, muşchi, ficat, 
etc.) 


Lucrul uimitor care a urmat ca des- 
coperire a fost faptul că ADN-ul 
copiat în fiecare nucleu este tran- 
smis prin ARN-ul mesager, străbă- 
tând nişte pori ai nucleului şi de 
acolo, pe nişte căi anume pentru 
fiecare informaţie, către partea spe- 
cifică din acea celulă. Este ca dru- 
mul nostru de fiecare zi, de acasă la 
lucru: îl urmăm exact la fel, cu ace- 
leaşi schimbări de direcţie, la stân- 
ga sau la dreapta, când este nevoie. 
Acelaşi lucru se întâmplă în fiecare 
celulă, însă mult mai organizat de- 
cât traficul nostru, care devine im- 
posibil la orele de vârf. Fiecare ARN 
ştie exact unde să meargă şi pe ce 
drum anume, iar când ajunge la 
destinaţie, transferă mai departe 
informaţiile în funcţie de specificul 
său: producerea proteinelor, ataşa- 
rea unor carbohidrați sau unor mo- 
lecule, ori alte funcţii. 


Aşadar, o celulă are nenumărate 
compartimente, fiecare fiind speci- 
alizat a face ceva şi totul se petrece 
într-o ordine desăvârşită. Este 
ca într-o uzină în care fiecare secţie 
are un specific aparte şi toate îm- 
preună dau produsul final. 


Aş putea compara acest transfer 
neîncetat de informaţii de la nucleu 
la compartimentele celulei cu un 
uriaş sistem poştal, în care fieca- 
re informaţie este etichetată la ex- 
pediere şi merge exact unde este 


Ştiinţa creștină 


destinată. Deosebirea faţă de orice 
sistem poştal din lume e că în inte- 
riorul celulei totul se întâmplă ex- 
trem de precis şi mai ales rapid. Eu 
îmi mişc mâna de la sine, dar aceas- 
ta ascunde procese complicate care 
au loc în milioane de celule ale ma- 
sei musculare. 


Iar noi avem în componenţă miliar- 
de de asemenea celule. Şi sunt dife- 
rite. Diferă şi cele care compun ace- 
laşi ţesut, darmite cele care fac par- 
te din organe diferite! 


Un alt lucru uimitor observat de 
cercetători este că, deşi sunt diferi- 
te, toate aceste miliarde de celule 
din corpul uman trebuie să lu- 
creze împreună. In exteriorul 
fiecărei celule există o matrice care 
o ajută nu doar să se conecteze la 
celelalte celule, ci şi să comunice cu 
acestea, să facă schimb de molecu- 
le. Iar această matrice se află nu 
doar în organismul uman, ci chiar 
şi la plante! 


Aşadar, toată această structură 
complexă la nivel de fiecare celulă 
(chiar şi a celei mai simple bacterii) 
şi faptul că ele sunt unice ca exis- 
tenţă, ne întăreşte credinţa în 
Dumnezeu Atotţiitorul şi Făcă- 
torul cerului şi al Pământului, iar 
teoria evoluționistă este definitiv 
infirmată, căci nu există ceva sim- 
plist care să fi evoluat, ci fiecare 
organism are o complexitate 
uimitoare în sine! 


Dr. Jeff Tomkins 


Cercetător la Institutul Creş- 
tin de Cercetare a Creaţiei 


San Diego (SUA) 

Cum cădea în sat amurgul peste- 
ogrăzi şi peste şure, 


A ieşit cu luna plină heruvimul 
din pădure. 


S-au speriat copii cu vite şi-au 
țipat de spaima lui 


Liniştit o luă pe coastă, pe sub 
plopii drumului. 


Au foşnit ca de furtună, fără 
vânt în frunză, plopii. 

Luna tremură, devale roate mari 
în iazul popii. 

S-a oprit la casa veche unde dru- 


mu-şi face cruce, 


Creştineşte la răspântie şi- 
ntârzie pân” se duce. 


A bătut în lemnul porții de stejar, 
de-două ori: 


Povestea Maicii 
Domnului 


- Adormirea - 


Singură se trase poarta şi primi 
pe călător. 


Câinele urlă o dată lung, apoi 
doar mârâi. 


Heruvimul pentru-atâta însă pa- 
sul nu-şi grăbi. 


Maica Domnului, ca-n vremuri, 
stă cu lucrul la fereastră. 


O trezi în raza lunii, lin, aripa lui 
albastră. 


Strânse ia începută, toate grijile 
le strânse, 


Strânse zilele trăite, cu şirag de 
lacrimi plânse. 


La icoane ea aprinse cuvios o 
lumânare. 


Până-n temelii de suflet o cuprin- 
se pace mare. 


Ion Pillat 
Se-nchină lui Sân Nicoară, lui 
Sân Ion, ei cel mai drag, 


Se gândi la fiu-n ceruri şi la câi- 
nele din prag, 


Îşi udă ca totdeauna toate glas- 
trele de nalbă, 


Se găti ca pentru noapte cu că- 
maşa cea mai albă, 


Netezi cearceaful bine, să nu facă 
nici o cută 


Pânză inului curată ca şi viaţa ei 
trecută, 


Se culcă sfioasă-n patu-i strâmt, 
ca pe o năsălie, 


Şi-adormi rugând pe Domnul 
lângă Fiul ei să fie. 


Sf. Epifanie al Salaminei 


(sec. IV) 


O descrie pe Preacurata 


Statura Fecioarei Maria era de talie mijlocie. Culoa- 
rea părului îi era gălbuie şi foarte plăcută şi atârna 
pe sub acoperământul capului ei. Culoarea feţei ei 
era ca bobul de grâu, când dă în copt bine. Ochii îi 
erau limpezi la căutătură şi nimeni n-a ţinut seama 
ce culoare aveau, nici până în ziua de astăzi. Se păs- 
trează doar într-o mică măsură idei, cum că erau ca 


măslina coaptă. Sprâncenele ei erau în oarecare 
mlădiere şi foarte minunate. 


Fecioara Maria nu avea o împodobire lumească, ca a 


tuturor fecioarelor sau a femeilor lumeşti. Mâinile ei 


erau delicate şi degetele potrivit de lungi. Faţa ei era 
foarte frumoasă şi mult curată, fără încreţituri sau 


riduri, şi nu avea nimic care să deranjeze privirea 


cuiva. Veşmintele ei erau lungi, capul îi era acoperit 
totdeauna cu un văl foarte smerit, care atârna în jos. 
Graiul ei era plin de bunătate şi încet, cu multă sfia- 
lă, şi nimeni n-a văzut-o în viaţa ei strigând sau vor- 
bind cu voce tare şi răstită, sau cu iuţime. Numai 
atunci a fost vocea ei mai tare, când a plâns cu ho- 
hote şi suspinuri mari sub Crucea Fiului ei Cel prea- 


dulce şi preaiubit pe Dealul Golgotei. 

Aflată la doar 20 kilometri de Cer- 
năuţi (Ucraina), Mănăstirea Bănceni 
şi-a dobândit deja renumele de la- 
vră, prin grija P.S. Mihail Jar (în 
schima mare Longhin), inima mă- 
năstirii. Două dintre vieţuitoarele de 
aici, Maica Serafima şi Maica 
Heruvima, împreună cu prun- 
cul Serghie, ale căror sfinte moaşte 
au fost descoperite prin minune 
dumnezeiască la doar câţiva ani de 
la mutarea lor la Domnul, au în- 
veşmântat ţinuturile de aici în har şi 
minune dumnezeiască. 


Vorbind despre Maica Serafima, 
Părintele Mihail Jar spune: „Era 
întruna în rugăciune. Când mă du- 
ceam la dânsa, ea era în genunchi, şi 
Psaltirea, Acatistierul, Biblia, toate 
erau deschise. Un an, câtea nu a 
văzut — pentru că făcuse operaţie la 
ochi -, o mănăstire de maici, 130 de 
maici, nu o putea mulțumi cu citi- 
rea. Citea câte o maică, obosea şi se 
ducea, şi spunea Maica Serafi- 
ma: Haideţi, poate se mai găseşte 
careva să citească... Ea zi şi noapte 
s-a rugat şi a citit din cărţi! Intruna! 
Nu avea linişte dacă nu se ruga. Sea- 
ra ridica mâinile spre Cer şi până 
dimineaţa nu le cobora! Numai la- 
crimile îi curgeau. Odată am pus o 
maică să aibă grijă de dânsa. Ştiţi 
cum e la noi... Unei maici stareţe i se 
dă un ajutor, care să aibă grijă de ea. 
Dar ea nu a vrut, totul a ascuns, în 
smerenie. Nu a vrut să lase pe ni- 
meni să stea cu dânsa. Mi-a 
spus: Părinte, dacă se poate să stau 
singură, mă pot îngriji. Dar cum 


spuneți Sfinţia Voastră... Dacă spu- 
neţi că trebuie, atunci trebuie, dacă 
nu, nu...” 


„Cu ani în urmă — continuă Părinte- 
le Mihail, prima mea parohie a fost 
în satul maicii. Biserica a fost închi- 
să vreo 35-40 de ani, de comuniști. 
Când am venit, am început să facem 
biserica. Maica era un dar de la 
Dumnezeu. Venea seara la vecernie, 
dimineaţa la Sf. Liturghie şi după- 
masă la întâlnirile noastre. Şi cum se 
aşeza, aşa rămânea toată slujba! Nici 
nu se mişca, nici nu clipea... Câteo- 
dată mă întrebam: Oare maica nu 
doarme? Numai buzele umblau la 
cântare. La spovedanie, nu avea ce 
spovedi, însă se smerea atât de tare, 
încât spunea că e cea mai păcătoa- 


s 


să.” 
Sfinte moaşie 


Părintele Mihail şi obştea Bănceniu- 
lui, în semn de preţuire pentru ceea 
ce au însemnat pentru ei Maica Se- 
rafima, Maica Heruvima şi pruncul 
Serghie (unul din copilaşii luaţi de 
păr. Mihail pentru a nu muri aban- 
donat şi care a murit la un an din 
cauza unei boli grave din naştere), 
au pregătit un loc special pentru cele 
trei trupuşoare, spre a fi mutate, din 
cimitirul mănăstirii, în acel loc, spre 
odihnă veşnică. Părintele Mihail 
spunea: 


„Când am scos sicriul Maicii Serafi- 
ma, eram cu toţi fraţii de la mănăsti- 
re. Mai ales la copil şi la Maica He- 


sfinţi contemporani 


ruvima curgea apă din sicriu. Sicriul 
maicii Serafima, cum l-am pus, aşa | 
-am găsit: uscat, întreg! Când l-am 
scos la suprafaţă, s-a învelit tot cu 
rouă, strop cu strop. De acum, mi- 
am spus să fac măcar de un deget loc 
între capac şi sicrie, ca să se usuce 
hainele, pentru că dacă nu, vor mu- 
cegăi şi se vor împuţi. Şi am desfăcut 
puţin sicriele. 


La copilul Serghei, la nouă ani după 
ce a murit, nu ar fi trebuit să rămână 
nici oasele, pentru că la copii oasele 
se fac praf, se topesc. Căpuşorul era 
întreg, părul pe cap, faţa întreagă... 
Am ridicat atunci capacul. Când des- 
chid, văd limbuţa aşa, într-o parte, 
cum o ţinea când era bolnav. Așa a 
rămas limbuţa! Am desfăcut apoi 
capacul puţin la mica Heruvima, 
apoi la maica Serafima. Când mă uit 
la maica Heruvima, văd că picioarele 
ei stau drepte. Când pun mâna, pi- 
ciorul ţeapăn! Am desfăcut sicriul. Şi 
ea era întreagă-întreguţă, cum am 
pus-o, doar că uscată. Nici un miros 
urât, nimic! Erau deja cinci ani de 
când a fost îngropată. Şi când am 
descoperit faţa, era doar puţin nea- 
gră, din cauză că faţa călugărilor se 
acoperă cu o pânză neagră când sunt 
înmormântați. Când am dezgropat 
trupul Maicii, am vrut să îl ungem 
cu mir, aşa după cum se obişnuieşte. 
Însă trupul ei deja mirosea a mir. La 
copilul Serghei e un alt miros, la 
Maica Serafima miroase alt fel, iar la 
Maica Heruvima cu totul alt fel. Chi- 
ar acum, în Postul Mare, piciorul ei 
era ud într-una, şi curgea mir din 

el.” 
Minunile Maicii Serafima 


De ani de zile, Mănăstirea Bănceni 
nu avea apă potabilă, aceasta fiind 
adusă de la depărtări, în cisterne. 
Părinţii de aici au căutat, ani de-a 
rândul, sursă de apă, dar în zadar. 


„Au săpat ai noştri o fântână, undeva 
în câmp, de vrem 14 metri, şi numai 
nu dădeau de apă, ne mărturiseşte 
Părintele Mihail. Şi am zis: Maică 
Serafima, arată-ne unde găsim 
apă! Şi am văzut-o pe Maică, la circa 
cinci metri, în aer, însă m-am temut 
să ridic ochii. Şi ea tot se muta, din 
loc în loc. Iar eu spuneam părintelui 


care era cu mine: Părinte, bate acolo 
un ţăruş... Bate dincolo un ţă- 
ruş... Nu i-am spus părintelui nimic 
din ceea ce văzusem, atunci. Şi maica 
avea aşa un zâmbet fericit!... Ea nu a 
râs în viaţa ei. A lăsat doar ochii în 
jos, aşa cum îi ţinea întotdeauna, şi 
când era în viaţă. Am săpat prima 
fântână, la trei metri adâncime. Am 
scos 40 de tone de apă pe zi! Trei 
metri adâncime la suprafaţă. Toate 
fântânile pe care le-am săpat, s-au 
umplut. Alături, am găsit apă la ju- 
mătate de metru! Am socotit că e 
mila şi darul lui Dumnezeu care au 
fost peste noi!” 


Despre Maica Serafima şi minunile 
ei nu se mai miră nimeni, acum, în 


toată regiunea Cernăuţilor. Au fost 
prea multe întâmplări, binecuvân- 
tări, rânduite de Dumnezeu prin Ma- 
ică. Mai mult parcă decât orice, Mai- 
ca are aplecare pentru copii. Unii 
dintre ei — nu puţini — sunt în viaţă, 
acum, datorită mijlocirilor Maicii 
Serafima. 


O mamă născuse doi copii. Unul din 
ei murea. M-au chemat acolo. Am 
pus degetul Maicii Serafima pe copil, 
şi copilul a început să caute mâncare! 
Şi doctorii au spus: Minune!” 


Să avem binecuvântarea lor! 


I.G. 


În arta decăzută este ca în viaţa fără 
Hristos: îți permiţi ceea ce nu îţi per- 
miteai în fața oamenilor, să fii inde- 
cent, să te porţi în chip necuviincios. 
Sub numele de artă se fac multe lu- 
cruri care altfel nu s-ar îndrăzni să 
fie făcute. Dar arta este o formă 
de exprimare a sufletului: ceea 
ce ai în inimă, aceea iese la 
iveală în creaţia ta. Ai curvie în 
suflet, aceasta exprimi în artă, în ver- 
suri, în muzică, în picturi, în sculp- 
turi necuviincioase. Nu orice artă 
este mântuitoare! 


La fel se întâmplă și în sălile de dans, 
căci dansul a decăzut faţă de ceea ce 
era înainte vreme. Imbrăcămintea 
indecentă te îndeamnă la gesturi şi 
mişcări curveşti, pe care, în mod 
obişnuit nu îndrăzneşti să le faci. 


Eu, ca duhovnic, nu pot da blagoslo- 
venie oricui să se uite la acest chip de 
artă. Multe din albumele cu reprodu- 
ceri sunt de fapt o colecţie de imagini 
pornografice, astfel a ajuns arta de 
câteva secole încoace. Or, ca să vezi 
aşa şi să rămâi neîntinat, trebuie să 


vestimentația creștină 

fii tare ca piatra... Dar câţi sunt aşa? 


Dintr-o altă perspectivă, să ne gân- 
dim cât de afectat este sufletul artis- 
tului care se uită ore în şir la o femeie 
dezbrăcată, ca să picteze un nud. Fie- 
care e liniştit că îşi face treaba, şi 
pictorul, şi femeia, dar urmările? 


Un alt semn că a căzut ruşinea este 
acesta: mii de ani, până în ultimul 
secol, nimeni nu s-a putut gândi că o 
femeie poate să nască ajutată de un 
bărbat. Moaşa a fost moaşă, iar nu 
moş! Ce să înţelegem? Că până în 
secolul XX oamenii au fost nişte îna- 
poiaţi? Mă pun în postura soţului 
creştin, care nu dă voie altui bărbat 
nici măcar să se atingă de mâna soţi- 
ei. Şi atunci să îngădui unui bărbat, 
sub chipul normalităţii de azi şi al 
sănătăţii care „e mai bună şi mai pre- 
sus decât toate”, să atingă intimităţi- 
le ei? 


Trebuie să înţelegem că în mintea 
noastră, chiar a creștinilor, s-a 
făcut o transmutare uriaşă, căci 
femeile acceptă fără probleme să 
meargă la un ginecolog bărbat, dacă 
acela e cel mai bun. Barometrul s-a 
stricat şi în mintea bărbaţilor care 
acceptă aşa ceva pentru soțiile lor. 
Chiar nu mai există femei ginecolog 
bune? Dacă nu mai există, haideţi să 


Preot Stefan 


naştem noi fete care să se facă gine- 
colog, să nu mai aşteptăm ca lumea 
să ne ofere cadrele unei vieţi necreş- 
tine, iar noi să înghițim aceasta cu 
uşurinţă! 


Mai multe fete de-ale noastre mi-au 
spus ce greu le este să meargă la un 
medic bărbat, să-l lase să pună mâna 
pe ele. Ce traume se nasc în sufletele 
acelor fete! De ce să acceptăm aceas- 
ta? Să ne gândim că şi atunci când 
Faraon a poruncit să omoare pe fiii 
evreilor la naştere, tot moaşele fă- 
ceau aceasta, iar nu bărbaţii. 


Revenind la îmbrăcăminte, am fost 
întrebat la un moment dat despre 
felul în care trebuie să fie încălțămin- 
tea creştină. Aceasta trebuie să res- 
pecte aceeași regulă: să acopere 
împotriva curviei vizuale. Un 
picior bine prezentat poate deveni 
extrem de provocator! Să ne uităm la 
icoanele Maicii Domnului sau ale 
sfintelor: întotdeauna au piciorul 
îmbrăcat. 


SFÂRȘIT 


(Acest serial în mai multe episoade, 
despre îmbrăcăminte creştină este 
reproducerea cursurilor de la şcoala 
marțială, susținute de părintele Şte- 
fan în vara anului 2010.) 

Cum am reacţiona dacă unul din- 
tre cei mai mari oameni de ştiinţă ai 
lumii ne-ar invita la el acasă, la ma- 
să? Poate ne-am teme că nu ştim ce 
să spunem în timpul discuţiilor din- 
tre invitaţi... Am fi, poate, copleşiţi 
de personalitatea şi munca acelu- 
ia... În orice caz, ne-am simţi cu 
totul onorați. 


Ei bine, Sfântul Maxim este unul 
dintre vârfurile teologilor din tot 
cursul istoriei Bisericii. Este genial 
ca lucrare, ca scrieri, ca mărturisire. 
Iar la ospăţul Sfintei Liturghii la 
care ne aşteaptă de praznicul său, 
ne îmbracă în multă dragoste şi 
smerenie. Ar avea atât de multe să 
ne dăruiască, dar nu are cui, căci nu 
pricepem cuvintele adânci, izvodite 
din preaplinul unei minţi cu totul 
cufundate în Dumnezeu. 


A fost lăsat în umbră o vreme, după 
adormirea sa. Apoi, prin secolele XI 
-XII, a fost redescoperit, la fel şi 
puţin înainte de căderea Constanti- 
nopolului. După aceea, iar câteva 
veacuri de uitare. Până s-a ivit o 
inimă arzând de dorul Sfinţilor Pă- 
rinţi, precum a Sf. Nicodim Aghio- 
ritul, care a adunat cu grijă tot ce 


GENIUL 
sfântului Maxim 


scriseseră mai marii Părinţi dinain- 
tea sa. Iar pe Sf. Maxim l-a iubit în 
chip deosebit, dându-i cinstea de a 
avea cea mai însemnată parte din- 
tre ei. 


Apoi a mai durat un veac ca oame- 
nii să înceapă să-l redescopere cu 
adevărat, să se îndrăgostească de 
ideile sale, de caracterul său puter- 
nic. Secolul XX a însemnat o explo- 
zie de tipăriri ale scrierilor sale, dar 
şi ale unor cărţi şi studii despre 
acestea. Numărul ultimelor depă- 
şeşte 1500. La ora actuală, mai ales 
în Occident, unde este chiar mai 
apreciat decât în unele ţări vechi 
ortodoxe, cercetătorii se concen- 
trează doar pe anumite fragmente, 
sunt specializaţi în anumite concep- 
te ale sale, precum medicii în anu- 
mite părţi ale medicinei. Sf. Maxim 
este atât de vast în cunoaştere, în- 
cât nu se poate altfel, pentru noi, 
liliputanii de azi. Şi a scris mult 
(peste 90 de opere) şi adânc. Sunt 
teologi care îşi petrec ani buni din 
viaţă pentru a descifra un singur 
fragment din cărţile sale, pentru a 
înţelege mai bine ceea ce acest ge- 
niu al teologiei a ştiut să spună des- 
pre Dumnezeu. 


Și tot mai mult se descoperă actua- 
litatea mesajului său pentru noi, cei 
din aceste timpuri. O parte dintre 
teologi îl văd acum ca o punte soli- 


dă ce poate fi aşezată între bisericile 
despărțite în urmă cu aproape 1000 
de ani. Unul dintre principalii săi 
traducători şi comentatori din Apu- 
sul contemporan, păr. Maxim Con- 
stas, recunoaşte dificultatea citirii 
scrierilor sale de către oamenii 
obişnuiţi, dar îndeamnă la parcur- 
gerea Capetelor despre dragos- 
te, ca fiind cel mai uşor de înţeles 
pentru noi. 


Părintele Dumitru Stăniloae este 
unul dintre traducătorii şi comenta- 
torii Sfântului Maxim, care l-a înţe- 
les şi i-a continuat ideile. EI s-a în- 
cumetat cu smerenie să urce acest 
Everest al teologiei şi Sf. Maxim l-a 
iubit şi l-a ajutat în lucrarea sa. 


Aşa cum ne iubeşte şi ne ajută şi pe 
fiecare dintre noi, după puterile 
noastre, dar mai ales după cum îl 
lăsăm să o facă. Poate că nu ne dăm 
seama încă ce binecuvântare este să 
fim o obşte aleasă de Sf. Maxim 
spre a-i fi ocrotitor. Dar dacă vom 
privi cu atenţie la icoana sa din par- 
tea stângă a iconostasului, vom 
simţi la un moment dat o briză de 
aer tare, care îţi taie răsuflarea. 
Poate ne vom speria de ea, dar nu 
pentru mult timp, căci Sfântul o va 
schimba în adiere uşoară de vânt. 


Aici e îngropat 
un sfânti 


În această mărturie personală, 
Paraskevas Lambropoulos, un fiu 
duhovnicesc al Sfântului Porfirie, 
povesteşte cum acesta a descoperit 
un sfânt pe nume Arsenie, îngropat 
în pământ pietros, şi de ce nu a 
vrut să sape pentru a-i recupera 
trupul. S-a întâmplat în jurul ani- 
lor 1970. 


„Cât de minunat rânduie Dumne- 
zeu toate lucrurile! Şi totuşi, El nu 


descoperă totul deodată, ci are pla- 
nurile Sale, diferite de ale noastre. 
Aceasta am înţeles-o când mă plim- 
bam odată cu Părintele Porfirie. La 
un moment dat, Bunicuţul a urcat 
pe o înălţime pietroasă şi şi-a ridi- 
cat braţele, parcă şoptind ceva. 
Apoi mi-a arătat ceva jos, la vreo 8- 
10 metri în fața noastră şi mi-a 
spus: 

- Acolo este îngropat un sfânt! 

Eu l-am întrebat imediat: 

- Şi care e numele lui, Bunicuţule? 
E] a zis o dată cu putere: 

- Doamne lisuse Hristoase, milu- 
ieşte-mă! 

Şi apoi l-am auzit: 


- Îl cheamă Arsenie. 

Atunci l-am întrebat iar: 

- Bunicuţule, nu putem să-i luăm 
moaştele? 

Iar el a zis din nou: 

- Doamne lisuse Hristoase, milu- 
ieşte-mă! Nu! Peste o sută de ani 
Dumnezeu va descoperi cuiva... Ştii 
de ce abia atunci? Pentru că oame- 
nii nu cred în aşa ceva şi zic că pre- 
oții spun aceste lucruri doar ca să- 
şi bată joc de ei. Dar Dumnezeu 
descoperă din când în când câte un 
sfânt, ca să reînvie credința oame- 
nilor!” 


